સોમવારે મોટી સંખ્યામાં કચ્છી સમાજના અગ્રણીઓ અને યુવકોએ જીલ્લા કલેક્ટર અમૃતેશ ઔરંગાબાદકરને આવેદનપત્ર આપી જણાવ્યું હતું કે, ખાનગી હોસ્ટેલમાં ફરજબજાવતા રેક્ટર પર હુમલો કરનાર અને મોડાસા શહેરમાં અભ્યાસ કરતા અને હોસ્ટેલમાં રહેતા વિદ્યાર્થીઓમાં ભયનું વાતાવરણ પેદા કરનાર હિરેન ચૌધરી અને તેના મળતિયાઓની તાત્કાલિક અસરથી ધરપકડ કરવામાં આવે અને મોડાસા ટાઉન પોલીસસ્ટેશનમાં ફરિયાદ કરવા ગયા ત્યારે ખાનગી હોસ્ટેલમાં રેક્ટર પર હુમલો કરનાર અને સીસીટીવી કેમેરામાં દેખાતો શખ્શ પોલીસસ્ટેશનમાં હાજર હોવા છતાં અને આ અંગે ફરજ પરના  કોન્સ્ટેબલને જાણ કરવા છતાં આ શખ્શનો ફરિયાદમાં ઉલ્લેખ કરવાનું ટાળી ધરપકડ નહિ કરતા હુમલાખોર શખ્શને છાવરવામાં આવ્યો હતો અને  આરોપીના બચાવમાં પોલીસતંત્રએ કામગીરી કરી હોવાનું જણાવ્યું હતું  આરોપીઓની ધરપકડ નહિ થાય તો આગામી સમયમાં આરોપીઓને પકડવા મહારેલી અને ગાંધી ચિંધ્યા માર્ગે આંદોલનની ફરજ પડશેની ચીમકી ઉચ્ચારી હતી.